David Villa

David Villa Sánchez (*3. december 1981, Tuilla, Langreo) je španielsky profesionálny futbalista, ktorý hrá ako útočník a v súčasnosti je kapitánon tímu New York City FC v Major League Soccer (MLS). Jeho prezývka je El Guaje (chlapec po astúrsky), pretože v mladosti často hrával futbal s oveľa staršími deťmi ako on sám.

Svoj prvý reprezentačný gól strelil Villa v zápase proti Slovensku 16. novembra 2005 na Tehelnom poli. Hral na MS 2006 v Nemecku, kde zaznamenal tri góly. Do výberu Španielska sa dostal aj pre EURO 2008, kde zaznamenal prvý hetrik turnaja v zápase proti Rusku. So svojimi 4 gólmi dopomohol španielskemu výberu k zisku titulu majstrov Európy po dlhých 44 rokoch a stal sa aj kráľom strelcov. Hovorilo sa o jeho prestupe do Realu Madrid CF alebo do niektorého z anglických klubov. Nakoniec sa za 40 miliónov € upísal FC Barcelone.

 Detstvo a začiatok kariéry 
Villa sa narodil v malej dedine Tuilla v regióne Langreo, ktorá sa nachádza v provincii Astúria v severnom Španielsku. Je synom baníka Josého Manuela Villu. Keď mal Villa štyri roky, ocitla sa jeho profesionálna kariéra v ohrození po tom, ako utrpel zlomeninu stehennej kosti pravej nohy, no nakoniec sa úplne uzdravil. Pre nešťastné zranenie spolu s otcom pracovali na posilnení jeho ľavej nohy a Villa sa nakoniec stal obojnohým. Spomína, ako mu otec neustále pomáhal: "Nahadzoval mi loptu stále dookola a vravel, že mám kopať ľavou nohou, keďže pravú som mal zlomenú v sadre, to som mal štyri roky. Sotva si spomeniem na nejaký tréning, kde by môj otec nebol. Na futbalovom ihrisku som nebol nikdy sám."

Villa však priznal, že vo svojich 14 rokoch chcel kvôli nezhodám s trénerom skončiť s futbalom. Vďaka podpore rodičov však pokračoval a plnil si svoj sen, ktorým si zarábal na živobytie. "V tej dobe som bol nikto a skoro nič som nezarábal, a po tom, čo som skoro celú sezónu presedel na lavičke, som chcel odísť a hrávať len s kamarátmi," povedal. "Môj otec ma však vždy podporoval a bol som rád, že moja kariéra nabrala iný smer." Vo futbale pokračoval a profesionálnu kariéru začal v klube UP Langreo.
 "Mal skvelé technické kvality. Jeho prvý dotyk s loptou bol vynikajúci, a hoci sa o nikom nedá s určitosťou predpovedať, že bude úspešný, na ňom bolo vidno, že bol talentovaný. Realizuje veľmi šikovné diagonálne nábehy, čím sa ľahko vyhýba obrancom, a vždy robil správne rozhodnutia. Je veľmi intuitívny." - Pepe Acebal, bývalý manažér Sportingu Gijón

 Úspechy 
 Klubové 
Real Zaragoza, Valencia, Barcelona, Atlético Madrid
 La Liga: 2011, 2013, 2014
 Copa del Rey: 2004, 2008, 2012
 Spanish Super Cup: 2004, 2010, 2011
 Liga majstrov: 2011, 2014
 UEFA Super Cup: 2011
 FIFA Club World Cup: 2011
New York City
 MLS All-Star: 2015

 Individuálne 
 Zarra Trophy: (4) 2004 – 06, 2006 –07, 2008 – 09, 2009 0 1
 Zlatá kopačka (Euro 2008)

 Referencie 

 Iné projekty 

+New York City FCBrankáriJosh Saunders    Andre RawlsEirik JohansenObrancoviaJason HernandezEthan WhiteFrédéric BrillantConnor BrandtRónald MatarritaJefferson MenaR. J. AllenDiego MartínezAndoni IraolaShannon GomezStredopoliariMikey LopezFederico BravoFrank LampardMix DiskerudJack HarrisonTommy McNamaraMehdi BallouchyAndrea PirloÚtočníciDavid VillaStiven MendozaPatrick MullinsKhiry SheltonTony Taylor

Kategória:Španielski futbalisti
Kategória:Hráči Sporting de Gijon
Kategória:Hráči Real Zaragoza
Kategória:Hráči Valencia CF
Kategória:Hráči FC Barcelona
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Majstri Európy vo futbale
Kategória:Hráči Majstrovstiev sveta vo futbale 2010
Kategória:Majstri sveta vo futbale